open-index/open-wikipedia-markdown huggingface dataset:
Sara Moreira

**Sara Isabel Fonseca Moreira** (født 1985) er en portugisisk langdistanseløper. Hun spesialiserer seg på 3000 meter hinder og 5000 meter, men har også EM- og VM-medaljer i terrengløp.

## Karriere
Hennes første internsajonale friidrettsmesterskap var U23-EM i friidrett 2007 i Ungarn, der hun vant bronse på 3000 meter hinder. Halvannen måned senere, i august, deltok hun i VM i friidrett i Japan, og kom der på 13.-plass i samme øvelse. Året etter, i 2008, deltok hun i to store mesterskap; VM i terrengløp i Skottland i slutten av mars og OL i Beijing i august. I VM i terrengløp endte hun på 50.-plass, mens i OL gikk hun ikke videre fra kvalifiseringsheatet, med tiden 9.34,39. 

I 2009 hadde Moreira en omfattende konkurransesesong. I mars vant hun sølvmedalje ved EM innendørs, med en ny personlig rekord på 8.48,18 – hennes første internasjonale seniormedalje. En 16.-plass ved 2009 IAAF World Cross Country Championships bidro til at det portugisiske kvinnelaget vant bronse for lag, sammen med Ana Dulce Felix. Hun vant flere gullmedaljer i juli, først 5000 meter og 3000 meter hinderved Summer Universiaden 2009, deretter gull på 5000 meter ved Lusophony Games 2009. Ved VM i friidrett 2009 i friidrett august misset hun hinder-finalen, men endte på tiendeplass på kvinnenes 5000 meter. Etter å ha konkurrert mye fra mars til august var Moreiras siste konkurranse i 2009 EM i terrengløp 2009 i desember, der hun endte på tiendeplass individuelt, og vant laget gull med Portugal.

Moreira startet 2010-sesongen med VM i friidrett innendørs 2010 i Doha, og hun endte på sjetteplass i finalen på 3000 meter, den nest beste europeiske utøveren etter etiopisk-fødte Alemitu Bekele, som konkurrerte for Tyrkia. Senere samme måned løp hun i VM i terrengløp 2010, og endte på 27.-plass (den femte beste europeiske utøveren). Hun tok tredjeplass i Europeacupen på 10.000 m i juni, i hennes debut på 10.000 meter, noe som også bidro til laggullet hun vant sammen Inês Monteiro og Fernanda Ribeiro. Hun satte ny personlig rekord på 3000 meter kort tid etter, på Gran Premio de Andalucía, der tiden 8.42,69 ga henne tredjeplass bak Nuria Fernández.

I 2020 kom hun på 39. plass på kvinnenes halvmaraton under VM i halvmaraton 2020 i Gdynia, Polen.

Hun representerte Portugal under Sommer-OL 2020 i Tokyo, der hun ikke fullførte i maratonløpet. 

## Referanser


## Eksterne lenker
* 
* Profil på European Athletics
* Hjemmeside
Hilsen fra Nicaragua

***Hilsen fra Nicaragua*** er et musikkalbum med Björn Afzelius og Åge Aleksandersen, utgitt i 1990. Dette er duoens eneste plateutgivelse.

## Sporliste

# «Gånglåt från Sörgården»
# «Dains me dæ»
# «Däckspojken»
# «Eldorado»
# «Till min kära»
# «Rosalita»
# «Hälsningar från Nicaragua»
# «Lys og varme»
# «Don Quixote»
# «Sang til månen»

## Eksterne lenker
*
On Tour in Brazil

***On Tour in Brazil*** er et konsertalbum med a-ha, utgitt i 1989.

## Sporliste
# «You Are the One»
# «Cry Wolf»
# «I've Been Losing You»
# «Train of Thought»
# «Maybe Maybe»
# «Hunting High and Low»
# «Scoundrel Days»
# «Take on Me»
# «The Sun Always Shines on TV»
# «October»

## Eksterne lenker
* Discogs.com - On Tour In Brazil (LP)
* Discogs.com - On Tour In Brazil (CD)
Sankt Laurentii kirke (Falkenberg)

**Sankt Laurentii kirke** (tidligere **Sankt Lars kirke**) i Falkenberg, i Halland, Sverige, ble trolig anlagt omkring 1300, og var forsamlingskirke i omkring 600 år frem til 1862, hvor den ble erstattet av den nye Falkenberg kirke.

## Historie

Kirken ble viet til Sankt Laurentius og forlenget på 1400- eller 1500-tallet. Den eldste delen er bygget av kløvet gråsten, mens den yngre delen er bygget av sten og tegl på en høy stensokkel. På kirkens sydside har funnets et tilbygg, som muligens var et sakristi eller et sidekapell. Kirkens middelalderlige karakter markeres av de mere enn metertykke murer i tårn og langhus. Kirkens vinduer har opprinnelig også vært betydelig mindre og plassert høyere oppe på murene. Rester av et sånt vindu kan ses på den nordlige langside ved prekestolen.

Kirken brant under Den nordiske syvårskrig. I 1586 fikk byens beboere dog hjelp av blant annet den danske kronens toll til en gjenoppbygging, og det var trolig på dette tidspunkt at kalkmaleriene fra det gamle og nye testamente tilkom. En større renovering ble gjennomført i 1668, og det indre taket ble hvelvet i 1739, som erstatning for et flatt tretak. Tårnet kom til i 1787.

Da den nye kirke ble bygget i Falkenberg, gikk den gamle over til å fungere som gymnastikksal, konserthus, forelesningssal, kino m.m.

## Kirkerommet
I 1922 ble gymnastikkredskapene fjernet, og fra 1926-28 ble kirken restaurert, så godt som det kunne la seg gjøre. Under oppsyn av Hakon Ahlberg gjenfant man blant annet kalkmalerier bak veggenes puss. De innrammede maleriene har motiv fra Gamle og Nye Testamente og bæres av søyler omkranset av vinranker og drueklaser.

I taket fant man også malerier utført 1753-54 av en kunstner med navn Linkemeyer.

## Inventar
Lysekronen nærmest koret ble i 1696 skjenket til kirken fra danske venner til falkenbergerne. I 1903 ble den solgt og havnet på Frederiksborg slottsmuseum, men ble kjøpt tilbake igjen i 1932. Senere er det tilkommet lysekroner i både 1952 og 1955.

Døpefonten i tre stammer muligens fra 1500-tallet. Den forgylte duen over fonten er dog fra 1700-tallet.

Etter en innsamling fikk tårnet montert klokker, og i 1978 tilkom en prekestol, skåret i ask av Tore Heby fra samme by. Den illustrerer hvordan Jesus vekker Jairi datter, den 12-årige piken. Alterringen tilkom i 1988 og er skåret av samme kunstner. Kirken fikk også et orgel bygget av Nils Hammarberg.

I korets gulv ligger to gravheller, som ifølge innskriftene tilhører Karl Jacobsen Fordringen, død 1592 og Söhren Söhrenson, død 1755.

## Litteratur
* *S:t Laurentii kyrka. En vägledning*. Text: Hans Bergfast. Foto: Jan Svensson, museet i Halmstad, 1992, Arne Bergström, 2003

## Referanser


## Eksterne lenker
* 
* ''Gymnastiklokalen som blev kyrka'' på brogren.nu
Bakkafrost

**Bakkafrost** (OSE: BAKKA) er det største havbruksselskapet på Færøyene, og blant verdens største oppdrettere av laks.

Selskapet ble etablert i 1968 av brødrene Róland og Hans Jacobsen (Róland og Hans á Bakka). I 1971 opptok de også broren Martin Jacobsen. De drev sildefiske og salg av krydret og marinert sild til Storbritannia. I 1979 begynte Bakkafrost med oppdrett av laks, som et av de første selskapene på Færøyene.

I 2017 og 2018 hadde Bakkafrost en årlig produksjon på rundt 50&nbsp;000 tonn sløyd vekt. Bakkafrost har hovedkontor, slakteri, fileteringsfabrikk og pakkeri på Glyvrar, slakterier i Kollafjørður og Vágur, flere klekkerier og smoltanlegg, og fôrfabrikken Havsbrún i Fuglafjørður, som også utnytter restråstoff til produksjon av fiskemel og fiskeolje. I 2018 kjøpte Bakkafrost også en fileteringsfabrikk med tilhørende salgsavdeling i New Jersey i USA. I 2018 hadde Bakkafrost 1&nbsp;073 ansatte (824 årsverk). Det gjør Bakkafrost til Færøyenes største private arbeidsgiver, og dobbelt så stor som den nest største.

Siden 2010 har Bakkafrost vært notert på Oslo Børs, og har også vært oppført på OBX-indeksen over de mest omsatte aksjene. I 2019 var de største eierne, samlet sett, Jacobsen-familien, etterfulgt av det norske Folketrygdfondet.

Administrerende direktør siden 1989 er Regin Jacobsen (Regin á Bakka). Han er sønn av Hans Jacobsen, som var styreleder frem til 2006 og døde i 2011. I september 2014 ble Regin Jacobsen og hans mor Oddvør Jacobsen Færøyenes første milliardærfamilie, idet de besatt aksjeverdier i Bakkafrost til 1,1 milliard danske kroner.

Den 29. juli 2015 ble Bakkafrost-aksjer solgt for 249,50 norske kroner, derved øket Bakkafrosts verdi til 12,1 milliard norske kroner, som er rekord.

## Referanser


## Se også
*Havbruk på Færøyene

## Eksterne lenker
*
Hjalmar Løken

**Hjalmar Løken** (født 31. oktober 1852 på Vang, død 29. september 1932) var en norsk jurist og avisredaktør for *[[Dagsposten]]* og *[[Norske Intelligenz-Seddeler]]*.

Han begynte å studere i 1870, og ble uteksaminert som cand. jur. i 1876. Etter dette arbeidet han som advokat og sorenskriverfullmektig før han i 1879 begynte å arbeide som advokat i Kristiania. Han ble høyesterettsadvokat i 1883. I mai 1885 overtok han redaktørstillingen i Trondheimsavisen Dagsposten, en stilling han beholdt frem til juli 1890 da han dro tilbake til Kristiania for å bli redaktør for Norske Intelligenz-Seddeler. Her ledet han kursen for det som gjorde avisen til et radikalt talerør for partiet Venstre. Han satt som redaktør frem til slutten av juni 1918, og etter dette gjenopptok han sin advokatpraksis.

Løken var født i Vang i Hedmark som sønn av cand. jur. Edvard Martin Løchen og hans kone Anne Elisabeth Grøtting. Han giftet seg med sin kusine Olaug Løken i 1881, som på sin side var forfatter og kvinnesaksforkjemper.

## Referanser
Kamp (elv)

**Kamp** er elv i Niederösterreich i Østerrike. Elven er 153 kilometer lang og munner ut Donau vest for Altenwörth.

## Etymologi
Elvens navn er av keltisk opprinnelse og kommer av adjektivet kamb (krum). Det er blant de eldste navn i regionen.

## Tilførselselver
Flere av tilførselselvene bærer også navnet Kamp. Elven har følgende kildeelver:

* *Große (store) Kamp* har sitt utspring ved grensen mellom Niederösterreich og Oberösterreich i Weinsberger Wald.  
* *Kleine (lille) Kamp* har sitt utspring i den sørlige del av Weisberger Wald og munner ut i Grossen Kamp ved Rappottenstein.
* *Purzelkamp* munner ut i Kamp ved Zwettl.

Elven Zwettl munner ut i Kamp ved landsbyene med samme navn. Denne løper gjennom en trang dal kjent for sitt vakre landskap. Zwettl munnet opprinnelig ut i Donau. I forbindelse med byggingen av Altenwörth kraftverk ble både elven Kamp og elven Krems flyttet til Altenwörth i kommunen Kirchberg am Wagram, hvor også Mühlkamp munner ut i Donau. 

I Kamps nedre løp ligger vinområdet Kamptal i Naturpark Kamptal. Den omfatter alle kommuner i rettskretsen Langenlois. I tillegg til vinbyen Langenlois omfatter området kjente vinområder som Schönberg am Kamp, Zöbing am Kamp, Gobelsburg og Kammern. Hovedsorter er Grüner Veltliner og Riesling.
## Referanser

## Eksterne lenker
*
Playboys

***Playboys*** er et jazzalbum utgitt i  med trompetisten Chet Baker og saksofonisten Art Pepper. Albumet var det tredje albumet der disse samarbeidet, som en oppfølger til suksessalbumene *[[The Route]]* og *[[Chet Baker Big Band]]* (alle tre spilt inn i 1956).  

*Playboys* kom også ut på CD i  under navnet *Picture of Heath* (etter det femte sporet på albumet, noe som refererte til Jimmi Heath som komponerte de fleste sporene på albumet, bortsett fra to). Sporene ble denne gangen presentert i en annen rekkefølge med tittelsporet først.

## Sporliste
#«For Minors Only» (J. Heath)
#«Minor-Yours» (A. Pepper)
#«Resonant Emotions» (J. Heath)
#«Tynan Tyme» (A. Pepper)
#«Picture of Heath» (J. Heath)
#«For Miles and Miles» (J. Heath)
#«C.T.A.» (J. Heath)

### ''Picture of Heath'': CD-utgivelse i 1998
#«Picture of Heath» 
#«For Miles And Miles» 
#«C.T.A.» 
#«For Minors Only»
#«Minor Yours» 
#«Resonant Emotions»
#«Tynan Time» 

## Musikere
*Chet Baker &mdash; trompet
*Art Pepper &mdash; altsaksofon
*Phil Urso &mdash; tenorsaksofon
*Carl Perkins &mdash; piano
*Curtis Counce &mdash; bass
*Larance Marable &mdash; trommer
::*(Spilt inn 31. oktober 1956 i Los Angeles, CA.)*

## Eksterne lenker
*
Magnetostriksjon

**Magnetostriksjon** er en egenskap hos ferromagnetiske materialer som gir opphav til en dimensjonforandring da materialet utsettes for et varierende magnetfelt. Effekten ble identifisert i 1847 av James Joule da han studerte en materialprøve av nikkel.

Effekten er kjent for å gi opphav til transformatorers karakteristiske «during». Der oppstår lengdeforandringer i kjerneplaten på grunn av variasjonen i den magnetiske flyten. Frekvensen hos lengdeforandringene og derigjennom også frekvensen av «duringen» avhenger av transformatorens arbeidsfrekvens.

## Eksterne lenker

* «Magnetostriksjon», fra *[[Store norske leksikon]]*
Johannes Henrik Schiøtz

__NOTOC__

**Johannes Henrik Schiøtz** (1884–1957) var en norsk militæroffiser og historiker.

Schiøtz ble født i Hamar som sønn av bankmann Jonas Schanche Kielland Schiøtz (1841–1901) og hans kone Hanna Minda Constance Øvergaard. Han var bror til Carl Schiøtz og nevø av Hjalmar August Schiøtz, som begge var professorer i medisin. Han var også nevø til geologen Oskar Emil Schiøtz.  Han markerte seg først som en militærhistoriker, hvor hans største verk var historien bak Danmark-Norges involvering i den store nordiske krig, som ble gitt ut i tre bind mellom 1936 og 1955. Fra 1936 og frem til sin død arbeidet han som redaktør av Norsk Militært Tidsskrift.

Fra 1954 til 1956 var han bestyrer for Hærmuseet. Schiøtz var også militæroffiser, og ble beskikket til oberst i 1939. Som stabssjef ved 2. divisjon var han delaktig i kampene under angrepet på Norge i 1940, og i den påfølgende okkupasjonstiden ble han arrestert av tyske styresmakter den 17. januar 1942. Han satt deretter fengslet på Grini fangeleir før han 30. desember samme år ble sendt til Oflag XXI-C i Schildberg, hvor han satt som krigsfange frem til frigjøringen.

For innsatsen under krigen ble han tildelt St. Olavsmedaljen med ekegren. For sin krigshistoriske forskning ble han i 1948 tildelt utmerkelsen ridder av. 1. klasse av St. Olavs orden.

## Bibliografi
* Stavern forts og Fredriksverns verfts historie (1919)
* Den militære Høiskoles historie 1817–1917 (1920)
* Kongsvinger festnings og Kongsvingeravsnittets militære historie (bind I i 1924, bind II i 1942)
* Elleveårskrigens militære historie I–III (1936–55)

## Referanser


## Litteratur
* Schiøtz, Eli: *Offiser og krigsfange – norske offiserer i tysk fangenskap, fra oberst Johannes Schiøtz' dagbok.* Genesis forlag, 2007. ISBN 9788247603369

## Eksterne lenker
* «Johannes Henrik Schiøtz» hos Store norske leksikon.
World Wide Alliance

**World Wide Alliance** (WWA) var et nettverksbasert selskap og pyramidespill stiftet av nordmennene Pål Juritzen, Petter Juritzen og Jon Olav Birkeland. WWA markedsførte seg som et andelsbasert fordelskonsept og vokste frem på begynnelsen av 2000-tallet.

Selskapet ble etablert i som World Wide Autobank. Ved et samarbeid med selskapet Team Marketing International ble navnet endret til WWA-TMI før det senere skiftet navn til World Wide Alliance. Totalt hadde selskapet minst 16 000 medlemmer da pyramiden kollapset i 2006.

WWA samarbeidet med teleselskapet IP24 om salg av abonnementer på IP-telefoni. Arve Evensen var da daglig leder i IP24, mens Kjell Arvid Tiltnes var informasjonsansvarlig i WWA. Begge ble senere tatt opp i ledelsen i pyramideselskapet Enigro/Sitetalk.

De tre grunnleggerne startet også opp eiendomsselskapene Swenor Eiendom og Scandinavian Property. Swenor Eiendom ble i 2011 slått konkurs etter medieomtale av en rekke uregelmessigheter. Scandiavian Property lokker investorer med opptil 32 % avkastning pr. år.

## Referanser
Mathnawi

**Mathnawi** eller **Masnavi**  (persisk مثنوی معنوی ; tyrisk *Mesnevi*) er en omfattende diktsyklus; skrevet på 1260-tallet av den persiske dikteren og sufi-læreren Jalal al-Din Rumi (1207–1273)

Verket består av 6 bøker, og i alt 25&nbsp;000 vers, eller 50&nbsp;000 linjer. Det omtales gjerne som «Koranen på persisk tungemål».

I et hverdagsnært bildespråk, med lignelser hentet fra bord og åker, fremstiller Rumi kjernen i sufismens forståelse av islam: å sanse den usynlige verden, og være ett med Skaperen. 

:*«To hovedmotiv i Mathnawi: Alt er i forvandling og bevegelse, og mysteriet er rett foran oss, blant oss og i oss. Rumi ber oss rette blikket mot planter, trær og dyr, en liten mygg eller et gammelt esel, en vakker juvel, et lite barn eller den rykende ferske kebaben vi er i ferd med å føre til munnen – for alt er tegn som må tydes. Tyder vi tegnene rett, vil vi også forstå at 'Gud er oss nærmere enn vår egen halspulsåre'.»

Boken ble skrevet mot slutten av Rumis liv, i samarbeid med hans sekretær *Husam al-Din*. Arbeidet med første bok begynte mellom 1256 og 1262, mens annen bok ble påbegynt mellom november 1263 og oktober 1264. Verket henter anekdoter, motiver og tema fra mange, eldre klassiske tekster, både innen islam og fra andre sammenhenger. Det skal, for eksempel, finnes 35 sitater fra eller referanser til *Fuglenes forsamling*.

== Referanser ==
<references/>

== Norsk utgave ==
* [[Rumi|Jalāl al-Dīn Rūmī]]. *Sivfløytens sang, og andre dikt fra Mathnawi*. Utvalg og innledende essay av [[Kari Vogt]]; gjendiktet av [[Arne Ruste]]. Bokklubbene, 2003. LIV, 208 sider. ([[Verdens Hellige Skrifter]]; 21) ISBN 82-525-5194-7
* Koret [[SKRUK]] utga i 2010 plata *I vinens speil* med tekster fra [[Rumi]]s *Mathnawi'' og av Hafiz
Ayull

**Ayullen** var stammen eller familiegruppa i det gamle Inkariket. Ayullen hadde ansvaret for å dyrke jorda på det beste området. Det viktigste jordbruksproduktet var poteter, men de dyrket også mais, avokado, tomater og korn.
Lamaen var det viktigste husdyret, som ga melk og ull til klær.
Women’s United Soccer Association

**Women's United Soccer Association** var en amerikansk profesjonell fotballiga for kvinner, og dermed den første kvinnelige profesjonelle ligaen. WUSA ble startet i 2001, og varte til 15. september 2003, da ligaen ble nedlagt på grunn av store økonomiske tap. Den nye profesjonelle serien, WPS, anses som en fortsettelse av WUSA.

Bakgrunnen for dannelsen av denne ligaen var at VM i USA i 1999 hadde vært en eventyrlig publikumssuksess, og interessen for både sporten og spillerne hadde eksplodert. Ligaen ble dannet i februar 2000, men kom først igang året etter. Følgende åtte lag var med i serien:

* Atlanta Beat 
* Boston Breakers 
* Carolina Courage 
* New York Power
* Philadelphia Charge 
* San Diego Spirit 
* San José CyberRays Bay Area CyberRays i sin første sesong 
* Washington Freedom

Serien tiltrakk seg mange stjerner fra over hele verden, og var i sin levetid den overlegent mest stjernespekkede, og sannsynligvis beste, fotballigaen for kvinner.

Serien ble spilt slik at man først spilte en vanlig serie, og så møttes de fire beste i et sluttspill med standard semifinaler og finale. 

* I 2001 vant Atlanta Beat serien foran Bay Area CyberRays på innbyrdes oppgjør. New York Power og Philadelphia Charge kom på tredj og fjerde, og ble med. Bay Area møtte New York Power og Atlanta Beat møtte Philadelphia Charge. Bay Area og Atlanta Beat vant begge 3-2, Beat på golden goal. Finalen mellom Bay Area og Atlanta endte 3-3, men Bay Area vant 4-2 på straffesparkkonkurranse.
* I 2002 vant Carolina Courage serien med Philadelphia, Washington og Atlanta på de neste plassene I semifinalen slo Courage Atlanta Beat 2-1 på golden goal, mens Washington slo Philadelphia 1-0. I finalen vant Carolina Courage 3-2 etter scoring av blant andre Hege Riise.
* I 2003 vant Boston Breakers serien med Atlanta Beat, San Diego Spirit og Washington Freedom på de neste plassene. I semifinalene slo Washington Boston på straffer etter 0-0 etter full tid og tillegg, og Atlanta Beat slo San Diego Spirit 2-1 etter golden goal. I finalen vant Washington over Atlanta med 2-1 etter golden goal.

## Nordmenn i WUSA
Følgende norske spillere har spilt i WUSA:
* Gro Espeseth (New York Power, 2001)
* Ann Kristin Aarønes (New York Power, 2001)
* Hege Riise (Carolina Courage 2001-04)
* Bente Nordby (Carolina Courage, San Diego Spirit, 2001)
* Dagny Mellgren (Boston Breakers 2001-04)
* Unni Lehn (Carolina Courage, 2001-04) 
* Anita Rapp (New York Power, 2002-3)
* Linda Ørmen (New York Power, 2002-3)
* Ragnhild Gulbrandsen (Boston Breakers 2002-03)

## Referanser
Popo

***Popo*** er et jazzalbum og samarbeid mellom trompetisten Shorty Rogers og altsaksofonisten Art Pepper, innspilt i 1951.

## Sporliste
#«Popo» (Rogers) – 4:19
#«What's New?» (Haggart-Burke) – 2:17
#«Lullaby in Rhythm» (Profit-Goodman-Sampson) – 5:22
#«All the Things You Are» (Kern-Hammerstein) – 2:58
#«Robbins Nest» (Jacquet) – 4:49
#«Scrapple from the Apple» (Parker) – 6:19
#«Body and Soul» (Green-Sour-Heyman) – 3:20
#«Jive At Five» (Edison) – 5:27
#«Tin Tin Deo» (Fuller-Pozo) – 4:06
#«Cherokee» (Noble) – 6:36

## Musikere
* Shorty Rogers – trompet
* Art Pepper – altsaksofon
* Frank Patchen – piano
* Howard Rumsey – bass
* Shelly Manne – trommer

## Eksterne lenker
*
Furtwangen im Schwarzwald

**Furtwangen im Schwarzwald** er en by i den tyske delstaten Baden-Württemberg. 

## Geografi
Byen ligger i Naturpark Südschwarzwald i sentrum av Schwarzwald. Elven Breg som er en av Donaus to kildeelver, har sitt utspring i Furtwangen.

## Utdanning
Furtwangen har en høyskole med 2 420 studenter i tekniske og økonomiske fag. *Das Deutsche Uhrenmuseum* (det tyske urmuseet) ble grunnlagt her i 1852. Museet er en del av høyskolen og inneholder Tysklands største ursamling.

## Kjente personer
* Alexander Herr (1978–), skihopper
* Georg Hettich (1978–), kombinertløper

## Referanser


## Eksterne lenker
*
The Early Show

***The Early Show*** er et jazzalbum av saksofonisten Art Pepper, spilt inn 12. februar 1952 og utgitt på Xanadu Records i 1976. Dette var hans første album som bandleder. 

## Sporliste
#«How High the Moon» 
#«Suzy the Poodle»
#«Easy Steppin'»
#«Tickle Toe»
#«Patty Cake»
#«Move»
#«All the Things You Are»
#«Don't Blame Me»
#«Surf Ride»
#«Rose Room»
#«Suzy the Poodle» (alternativ versjon)

## Musikere
* Art Pepper – altsaksofon, klarinett
* Hampton Hawes – piano
* Joe Mondragon – bass
* Larry Bunker – trommer, vibrafon

## Eksterne lenker
*
Norges riksadvokat

**Riksadvokaten** er leder av påtalemyndigheten i Norge.

Riksadvokaten tar ut tiltale i de mest alvorlige straffesakene i henhold til straffeprosessloven&nbsp;§&nbsp;65. Mindre alvorlige saker behandles enten av statsadvokatene eller av politiet. Riksadvokaten er påtalemyndighetens daglige leder. Riksadvokaten fatter avgjørelser i enkeltsaker, behandler klagesaker, og opptrer også av og til som anklager (aktor) i straffesaker for domstolene, særlig når viktige prinsipielle spørsmål skal behandles i Høyesterett. Riksadvokatens rundskriv og direktiver er styrende for påtalemyndigheten.

Riksadvokaten og påtalemyndigheten kan ikke instrueres av noen i enkeltsak jf. straffeprosessloven&nbsp;§&nbsp;55.

Det var tidligere et krav om at riksadvokaten måtte ha beste karakter (laud) til juridisk embedseksamen, men dette kravet ble opphevet ved en lovendring i 2010.

Jørn Sigurd Maurud overtok som riksadvokat fra 1. november 2019 etter Tor-Aksel Busch, som var riksadvokat i 22 år fra 1997 og dermed Norges lengstsittende riksadvokat.

## Liste over riksadvokater
* 1889–1901 Bernhard Getz (1850–1901)
* 1901–1904 Johan Blackstad (1832–1904)
* 1906–1911 Harald Smedal (1859–1911)
* 1911–1929 Peder Kjerschow (1857–1944)
* 1929–1940 Haakon Ragnvald Olsen Sund (1873–1965)
* 1941–1945 (kst.) Jørgen Nordvik (1895–1977)
* 1945–1946 Sven Arntzen (1897–1976)
* 1946–1967 Andreas Aulie (1897–1990)
* 1968–1979 Lauritz Dorenfeldt (1909–1997)
* 1979–1986 Magnar Flornes (1928–1986)
* 1986–1997 Georg Fredrik Rieber-Mohn (1945–)
* 1997–2019 Tor-Aksel Busch (1950–)
* 2019– Jørn Sigurd Maurud (1960–)

## Referanser


## Eksterne lenker
*
Tunge kyss

***Tunge kyss*** er et musikkalbum med Espen Hana, utgitt i 1996. Dette er hans første plate som soloartist. Albumet lå 2 uker på VG-lista og endte med 18.-plass som beste plassering.

## Sporliste

# «Ei kjibe nått»
# «Skål»
# «Balladen om briggen «Blue Bird» av Hull»
# «Ein sang om boghandlar Bang»
# «Dokker tar meg aldri i live»
# «Rostne trøsyklar»
# «Gule sko»
# «Regn over Briskeby»
# «Ein sang te adle triste unge menn»
# «Han ska til himmelen»
# «Kongen leve, leve kongen»
# «Andante»
# «Rosenkranz og Gyldenstjerne»
Arkitekturåret 1183

**Arkitekturåret 1183** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1183.

## Hendelser

## Bygninger

*Skaun kirke en kirke konstruert i en rektangulær form fullføres. Kirken befinner seg i Skaun kommune i Trøndelag fylke.

## Fødsler

## Dødsfall
Lever du’a Karlsen?

**Lever du'a Karlsen?** er en norsk fjernsynsteateroppsetning skrevet av Tor Edvin Dahl og sendt på NRK Fjernsynsteatret 1. september 1981. Stykket handler om Karlsen som har gledet seg slik til å bli pensjonist, men som så oppdager at dagene blir altfor lange. Han føler at han ikke lenger har noen plass i samfunnet og bestemmer seg for å gjøre noe med det. Karlsen ble spilt av Rolf Søder.

## Medvirkende
*Rolf Søder
*Ragnhild Mikkelsen
*Pål Skjønberg
*Minken Fosheim
*Svein Tindberg
*Tone Danielsen
*Bjørn Sundquist

## Referanser


## Eksterne lenker
*
Melodi Grand Prix 2009 (album)

***Melodi Grand Prix 2009*** er et musikkalbum med Diverse artister som deltok i MGP 2009. Albumet ble utgitt samme år. Albumet lå 12 uker på VG-lista og endte med 3.-plass som beste plassering.

## Sporliste

# Surferosa: «U Look Good»
# Chicas del Coro: «Men Men Men»
# Kesera: «Party»
# Espen Hana: «Two of a Kind»
# Charite: «Sweeter Than a Kiss»
# Thomas Brøndbo: «Det vart en storm»
# Velvet Inc.: «Tricky»
# Wenche Myhre: «Alt har en mening nå»
# Publiners: «Te stein»
# Tine Wulff: «Ride»
# Alexander Stenerud: «Find My Girl»
# Janni Santillan: «(Like You Did) Yesterday»
# Julius Winger: «Like an Angel»
# Tone Damli Aaberge: «Butterflies»
# Sichelle: «Left/Right»
# Rebelettes: «Soul Train»
# Ovi: «Seven Seconds»
# Jane Helen: «Shuffled»
# Foxy: «Do It Again»
# Sunny: «Carrie»
# Alexander Rybak: «Fairytale»

## Kilder
*Various – ''MGP-Melodi Grand Prix 2009'' på Discogs
Sabeltigerens sønn

***Sabeltigerens sønn***  er en norsk miniserie i to deler, regissert av Carl Jørgen Kiønig. Han bearbeidet også Ola Bauers stykke for fjernsyn. Det ble skrevet i 1987 og innspilt i 1988. *Sabeltigerens sønn* ble sendt i *[[Fjernsynsteatret]]* 14. november 1989. 

Stykket handler om den unge mannen *Jean*, som vender hjem til Norge etter å ha vært på sjøen. Ved sin mors dødsleie erindrer han hendelser fra ungdomsårene på 1950- og 1960-tallet. Det meste av handlinga er fra denne tiden.

Det ble sett av 1,2 millioner, noe som var godt over gjennomsnitt for Fjernsynsteatret. (Det bør bemerkes at NRK på den tiden fremdeles var i en monopolsituasjon og at seertallene dermed var betydelig høyere enn utover 1990-tallet og 2000-tallet.)

## Rolleliste
*Lasse Kolsrud - *Jean*
*Kari Simonsen - *Jeans mor*
*Bjørn Floberg - *Man Ray* (*Jeans stefar*)
*Sverre Solberg - *Finn* 
*Petronella Barker - *Marit* 
*Mathias Calmeyer - *Roger*
*Anders Kippersund - *«Abbor-Anders»*
*Lene Bragli - *«Ekko-Mona»*
*Sverre Bentzen - *Legen*
*Marie Louise Tank - *Ekspeditrise*

## Referanser


## Eksterne lenker
*
Sakte ut av fokus

***Sakte ut av fokus*** er Dunderhonnings første musikkalbum, og bandets tredje utgivelse. En del anmeldere sammenlignet musikken med norsk nyveiv og postpunk fra 1980-tallet og amerikansk indierock fra 1990-tallet, og enkelte refererte også til shoegaze. Omslaget består av bilder tatt av Terese Blå, og er satt sammen av Ståle Fossheim.

## Sporliste

# «Manifest» – 2:25
# «Støv» – 2:42
# «Knallrøde leppe og blåfrosne ord» – 2:44
# «Bølgeskum» – 3:36
# «Ny aveny» – 4:10
# «All kunnskap virke makteslaus» – 2:56
# «Ikkje ta mæ med» – 2:59
# «Løvetann» – 3:18
# «Vådeskudd» – 4:01
# «Alle får jetfly til jul» – 3:15
# «Drømma om å ta dæ for gitt» – 3:31

## Medvirkende

*Ståle Fossheim &mdash; vokal, gitar, mellotron, pumpeorgel (8), feltopptak (11)
*Tore Bakkland &mdash; gitar, moog (6, 10), vokal (4), sampler (11), omnichord (4)
*Geir Bendiksen &mdash; bassgitar
*Mikal Madsen &mdash; trommer
Chicas del Coro

**Chicas del Coro** er en norsk musikkgruppe.

Duoen ble dannet i 1998 og består av Hege Austheim og Hilde Marstrander. Bandet har utgitt to musikkalbum, og deltok i 2009 i MGP 2009 med sangen «Men Men Men», som var skrevet av Hilde Marstrander.

Debututgivelsen var en EP med 4 spor *Greatest Hits*. VG ga EP-en terningkast 4 og beskrev den som sjarmerende og lite original.

## Diskografi
**Greatest Hits* (EP, 2002)
**[[Seven Days on the Road]]* (2003)

## Singler
**Men Men Men* (2009)
## Referanser


## Eksterne lenker
*
Seven Days on the Road

***Seven Days on the Road*** er et musikkalbum med Chicas del Coro, utgitt i 2003. *[[Bergens Tidende]]* beskrev musikken som sjarmerende og slentrende bluegrass og ga 4 av 6 poeng.

## Sporliste

# «Seven Days on the Road»
# «If You Give Me Hope»
# «Blue Mountain Home»
# «I Met You»
# «Wake Up, Cowgirl»
# «Let's Honky Tonk Tonight»
# «Just Like a Plaything»
# «Brand New Start»
# «Take Him Away»
# «Lost Again»
# «It's the Same Rain»
# «Bottom of the Blues»

## Referanser
Rhythm of Love (Kylie Minogue)

***Rhythm of Love*** er det tredje albumet av den australske sangeren Kylie Minogue. Det ble utgitt i november 1990, og fikk positive anmeldelser. Det var et Topp 10-album i Australia og Storbritannia og fire singler fra albunet kom inn på listen over Topp 10-singler.

## Albuminformasjon
Albumet inneholdt for første gang sanger skrevet av Minogue. Det var en endring fra tyggegummipop på hennes tidligere album, og hun forsøkte her å presentere en mer stilig og moderne lyd. Flere av sporene ble populære klubbhits i Storbritannia, Europa, Australia, New Zealand og Asia. Albumet nådde nummer ni på den britiske albumlisten.

## Sporliste
#«Better the Devil You Know» – 3:54
#«Step Back in Time» – 3:05
#«What Do I Have to Do?»– 3:44
#«Secrets» – 4:06
#«Always Find the Time» – 3:36
#«The World Still Turns» – 4:01
#«Shocked» – 4:48
#«One Boy Girl» – 4:35
#«Things Can Only Get Better» – 3:57
#«Count the Days» – 4:23
#«Rhythm of Love» – 4:13

## Eksterne lenker
* 
* ''Rhythm of Love'' på Allmusic
Wenches jul (1991)

***Wenches jul*** er det 14. studioalbumet til Wenche Myhre som ble gitt ut i 1991. Albumet lå på VG-lista i 1 uke og fikk en 12.-plass som beste plassering.

## Sporliste

**Side A:**

# «Julepotpurri» (P. Asplin, Juul Hansen, T. Conner, P. A. Kruse, S. Nelson, J. Rollins og A. Bendiksen) - 3.09
# «Eventyrland/Sledeturen» (D. Smith, F. Bernhard, J. V. Johannessen, M. Parish og L. Andersson) - 2.45
# «Julenissen tror jeg på» (D. Parton og J. V. Johannessen) - 3.23
# «Min barndoms hvite jul» (I. Berlin og A. P. Aasen) - 3.36
# «Her kommer nissefar» (G. Antry, O. Haldeman og J. V. Johannessen) - 1.56

**Side B:**

# «Det største vi kan få» (J. Jarvis og J. V. Johannessen) - 3.40
# «Julenissen kommer i kveld» (F. J. Coots, H. Gillespie og A. Bendiksen) - 1.47
# «Et lys imot mørketida» (Trygve Hoff) - 3.17
# «Varm sjokolade» - 0.14
# «Kom til vinterland» (Lindeborg og J. V. Johannessen) - 2.12
# «Stjernen i det blå» (L. Harling, N. Washington og J. V. Johannessen) - 3.51
# «Denne fineste dagen på jord» (C. Davis, N. Newell og J. V. Johannessen) - 4.09
# «La det snø, la det snø, la det snø» (S. Stryne, S. Cahn og J. V. Johannessen) - 2.15
# «Alt jeg ønsker til den søte julefest» (D. Gardner og O. Nikolaysen) - 0.50

## Bidragsytere

* Kor: Elisabeth Moberg, Kari Gjærum, Per Øystein Sørensen, Pete Knutsen
* Barnekor: Anine Kruse, Benedikte Kruse, Christina Møllen, Live Maartmann, Lotte Gjøstøl
* Arranger og produsent: Pete Knutsen
* Teknikere: Tomas Siqveland og Rolf Kjernet
* Fotos: Wolfram Jürgen Mehl
* Layout: Marit Vollen

## Eksterne lenker
*
Dagen er din (album)

***Dagen er din*** er det 13. studioalbumet til Wenche Myhre som ble gitt ut i 1990. *Føtter i sand* og *Uendelig strand* er begge duetter med Göran Fristorp.

## Sporliste

**Side 1:**

# «Ouverture» (Eyvind Skeie og Sigvald Tveit) - 0.58
# «I'm a Woman» (Eyvind Skeie og Sigvald Tveit) - 4.33
# «Sammen med meg» (Eyvind Skeie og Sigvald Tveit) - 2.43
# «Jonathan livingstone måke» (Eyvind Skeie og Sigvald Tveit) - 3.20
# «Føtter i sand» (Eyvind Skeie og Sigvald Tveit) - 3.20
# «Uendelig strand» (Eyvind Skeie og Sigvald Tveit) - 4.15
# «Bare kjør» (Eyvind Skeie og Sigvald Tveit) - 3.34

**Side 2:**

# «Dagen er din» (Eyvind Skeie og Sigvald Tveit) - 3.42
# «Europa» (Eyvind Skeie og Sigvald Tveit) - 3.54
# «Intermezzo» (Eyvind Skeie og Sigvald Tveit) - 0.31
# «Strikkende dame» (Eyvind Skeie og Sigvald Tveit) - 3.26
# «Nattkafè» (Eyvind Skeie og Sigvald Tveit) - 4.16
# «Vår natt var varm» (Eyvind Skeie og Sigvald Tveit) - 4.04
# «Happy End» (Holm, Forsman og Borge) - 3.04

## Eksterne lenker
*
Din drøm er min

***Din drøm er min*** er det 15. studioalbumet til Wenche Myhre som ble gitt ut i 1995.

## Sporliste

# «Alt jeg behøver nå» (Barry Mann, Tom Snow og Cynthia Weil) - 04.05
# «Tørk bort dine tårer» (Orup og Mariann Engen) - 04.13 (også som singel)
# «Har sagt deg alt jeg burde si deg» (Van Morrison) - 03.43
# «Bozza med litt blått i» (Frode Thingnæs og Marian Engen) - 03.09
# «Kanske gud förlåter» (A. Martino, Miguel Valenzuela og Miguel Ángel Valenzuela) - 04.47
# «Det viktigste» (Mike Reid og Allen Shamblin) - 03.56
# «Hav og himmel» (Egil Monn-Iversen og Jan Vincents Johannessen) - 02.58
# «Det som er mitt liv» ([Michael Kunze og Sylvester Levay) - 04.05
# «Stjerne, stjerne natt» (Don McLean og Jan Vincents Johannessen) - 04.38
# «Den som skal varmes» (Enoch Anderson og Barry Manilow) - 03.44
# «Din drøm er min» (Peter Allen og Carole Bayer Sager) - 03.43
# «Er vi der igjen» (Barry Mann og Cynthia Weil) - 02.47
# «Elsker deg» (Marian Eugen og Kari Stokke) - 03.03
Sebastiano del Piombo

**Sebastiano del Piombo** (født 1485 i Venezia, død 21. juni 1547 i Roma, var en italiensk maler av religiøse motiv og portrett.

Han het opprinnelig *Sebastiano Luciani* men kom til å bli kjent som *del Piombo* (italiensk, ’sigill’) etter sin utnevning til pavens seglbevarer. 

Han fant inspirasjon til sine tidligere malerier i Giorgiones verk. 1511 dro han til Rom for å delta i arbeidene på Villa Farnesina. Der ble han kjent med Rafael. Senere ble han venn og etterfølger til Michelangelo, som bidro med skissene til noen av hans malerier, blant annet *Kristi pisking* (ca 1519) i kirken San Pietro in Montorio på Janiculum i Roma.

Sebastiano del Piombos sene verk utgjør en forbindelse mellom den venetianske skole og den romerska høyenessansen.

Sebastiano del Piombo malte også et portrett av Christofer Columbus.

## Referanser
Tore B. Ramton

**Tore Bernt Ramton** (født 18. oktober 1945, død 20. september 2010) var en norsk idrettsleder og idrettsdommer. Han var president i Norges Skøyteforbund fra 1981 til 1985. Ramton var overdommer i internasjonale skøytemesterskap hele 27 ganger, innbefattet tre olympiske vinterleker (det siste i 2006), i perioden fra 1986 til 2009. I de siste årene i sitt liv var han medlem av Teknisk Komité Hurtigløp i Norges Skøyteforbund. 

Han bodde i Kolbotn, og var involvert i administrasjon i fotball delen av Kolbotn IL. Han har blitt kalt «Kolbotn-jentenes far», siden han hjalp Kolbotn kvinnenes fotballag til å bli ledende i Norge. Han har også ledet Oslo fotballkrets 1991 til 2003, og også idrettsrådet i Oppegård kommune fra 1989.

Utenfor idretten arbeidet han med spedisjon siden 1965 og hadde sitt eget selskap Jacsped fra 1980. 

Han var æresmedlem av både Nesodden IF, Kolbotn IL og Oslo Fotballkrets

Han døde av kreft 20. september 2010.

## Referanser




## Eksterne lenker
*
Jimmy Cobb

**Jimmy Cobb** (1929–2020) var en amerikansk jazztrommeslager som er kjent for samarbeidet med Miles Davis, John Coltrane og Cannonball Adderley i 1950- og 1960-årene.

Cobb begynte karrieren i Washington, D.C., hvor han spilte med blant andre Billie Holiday og Pearl Bailey. I 1950 var han med på sin første plateinnspilling med saksofonisten Earl Bostic. Senere spilte han med artister som Dinah Washington, Clark Terry og Cannonball Adderly, før ham kom med i Miles Davis’ kvintett i 1957. Høydepunktet i karrieren kom med Davis-innspillingen *[[Kind of Blue]]* i 1959, som regnes som et av de store mesterverkene innen jazzen. Andre kjente Davis-plater han deltok på er *Someday My Prince will Come* (1958), *[[Sketches of Spain]]* (1960) og *[[Porgy and Bess (Miles Davis album)|Porgy and Bess]]* (1961).

I 1964 sluttet Cobb hos Miles, men rytmeseksjonen fra sekstetten holdt sammen, under navnet Wynton Kelly Trio. Bandet, som i tillegg til Cobb besto av Wynton Kelly på piano og Paul Chambers på bass, holdt på til slutten av 1960-årene, og de laget flere plater både som trio og sammen med andre artister.

Etter trioen ble oppløst, spilte Cobb med Sarah Vaughan i ni år. I tillegg jobbet han freelance med ulike artister. I den senere tiden hadde Cobb også sitt eget band i New York, under navnet Cobb’s Mob.

## Referanser


## Eksterne lenker
* 
* 
* 
* Jimmy Cobb på Drummerworld
Plenlufter

En **plenlufter** er et hageredskap som kan finnes i flere forskjellige former. Den kan forekomme som en valse, en sylinder med pigger som rulles over en gressplen for å perforere og lufte den, eller i form at et rive-liknende redskap som også skal bidra til å gjøre jorda mer porøs. Ikke bare gjør dette at luft og vann lettere finner veien ned til gressrøttene; mer porøs jord gjør det også lettere for meitemark å fortsette jordforbedringsprosessen med å trekke mer plantemateriale (eks. avklippet gress) ned i de øvre jordlagene.
Imperfekte sopp

Se tekst.

**Imperfekte sopp** (Deuteromycota eller Fungi Imperfecti) er en samlebetegnelse på sopper som ikke kan plasseres i noen av de taksonomiske gruppene innenfor soppenes klassifikasjon. Klassifikasjon av sopp har vært basert på morfologi knytta til seksuell reproduksjon, så som hvordan seksuelle sporer dannes og på deres morfologi. De soppene der seksuell reproduksjon ikke har vært observert (herav navnet imperfekte), har vært samla i denne gruppa.

Tidligere ble denne gruppa gitt et formelt klassifiseringsnivå som en divisjon innen soppriket (Deuteromycota), men gruppa brukes nå som en uformell samling av aseksuelle sopper som trolig hører til sekksporesoppene eller stilksporesoppene. Ca 25 000 arter har vært plassert i denne gruppa.

## Eksterne lenker
*
Erna Moen

**Erna Ingeborg Moen** (født 9. september 1926 i Halden) er en norsk forfatter.

Moen studerte fransk og tok i 1951 lærerutdannelse i Brussel i Belgia. Hun bodde som misjonær en rekke år i Kongo og Korea. I tiden i Kongo arbeidet hun som skoleleder, mens hun i Korea var sosialarbeider og barnehjemsleder og var engasjert i Pearl S. Buck Foundations arbeid for koreansk–amerikanske barn.

I Korea begynte Moen å skrive og utga i 1973 med *Written in the Stars* og *Lotus and I*. Moen ble i 1979 forfatter på heltid. Hun har utgitt romaner, noveller og artikler. 

Moen mottok i 2005 Solidaritetsfondets stipend og hun ble høsten 2010 tildelt Statens stipend for eldre fortjente kunstnere.

Moen er medlem i Den norske Forfatterforening og er tilknyttet Norsk Forfattersentrum.

## Bibliografi
* *Written in the Stars* – roman (1973)
* *Lotus and I* – roman (1974)
* *Stein og brød* – roman (1979)
* *Av steinhogger-slekt* – roman (1981)
* *La steinene rope* – roman (1983)
* *Fremmed Jord* – roman (1984)
* *Gudenes Haug* – roman (1985)
* *Tigerens Datter* – roman (1988)
* *Sagakvinner* – roman (1989)
* *Nye røtter* – roman (1994)
* *Skottefruen* – roman (1998)

## Referanser


## Kilder
*Presentasjon av Erna Moen i Forfatterkatalogen på Forfattersentrums nettsider
Johan av Böhmen

**Johan den blinde** (tysk *Johann*; tsjekkisk *Jan*, født 10. januar 1296, død 26. august 1346) var greve av Luxembourg fra 1309 og konge av Böhmen fra 1311.

Johan var sønn av keiser Henrik VII og Margareta av Brabant. Johan støttet Ludvig av Bayern som tysk konge mot rivalen Fredrik den smukke av Østerrike, men forholdet mellom de to forverret seg etter at Ludvig beseiret Fredrik og tok han til fange i 1322. Johan deltok i hundreårskrigen på fransk side, til tross for at han hadde mistet synet på grunn av sykdom i 1336, og falt i slaget ved Crécy i 1346.

Han var gift med Elisabet av Böhmen, datter av kong Wenzel III av Böhmen. Hans sønn Karl etterfulgte ham som konge i Böhmen og ble senere også keiser. En annen sønn, Wenzel I ble hertug av Luxemburg og Brabant.

## Referanser


## Eksterne lenker
*
FluX (album)

***Flux*** er det første studioalbumet til det trondheimsbaserte rockebandet 22. 

Musikkalbumet ble sluppet 22. september 2010 og ble spilt inn i Øra Studio, Flux Studio og Buranhus, produsert av gitarist Magnus Børmark, mikset av Magnus Børmark og Morten Stendahl i Redroom Studio, og er mastret av Brian Gardner i Bernie Grundman Mastering, CA.

Albumet inneholder totalt elleve spor som utgjør 43 min og 50 sek. Sporet «Power Is So Yesterday» inneholder en sample med sitat av Kuthumi Lai Singh (mester og lærer ved «The Crimson Council»), utført av Geoffrey Hoppe. Spor 9 «Perspective Pleiadian» inneholder en sample av «The 9th Pleiadian Collective», urført av Wendy Kennedy. 

Tidligere vokalist Martin Mulholland gjør en tilbakekomst på Flux sammen med Tonje Elisabeth Nilssen, som sammen utgjør «Clone Choirs».

Albumets visuelle kunst er utført av Per Spjøtvold, og fotografiene er gjort av Siri Kaldal.

## Sporliste
# «Plastik» (4:00)
# «Gotodo» (4:32)
# «Flux» (4:23)
# «I Am That I Am» (4:23)
# «Disconnecting from the Grid» (4:04)
# «Kneel Estate» (3:46)
# «Loopwhole» (2:49)
# «Power Is So Yesterday» (6:27)
# «Perspective Pleiadian» (1:18)
# «Susurrus» (5:10)
# «Abdomental» (7:05)

## Medvirkende
;Band
*Magnus Børmark – Gitar & vokal
*Mats Paulsen – Bass & vokal
*Per Kristian Trollvik – Vokal
*Andreas Kjøl Berg – Slagverk & Vokal
;Gjester
*Martin Mulholland og Tonje Elisabeth Nilssen – "Clone Choirs"
Kontraktør

En **kontraktør** er en part (gjerne en privat næringsdrivende eller et firma) som etter kontrakt påtar seg å utføre en spesifikk jobb, så som leveranser av varer og/eller tjenester.

## Hovedkontraktør/underkontraktør(er)
I juridisk terminologi benyttes også de avledede begrepene *hovedkontraktør* og *underkontraktør*. Da inngås det en avtale (som er det samme som en kontrakt) mellom kjøper og selger av varen/tjenesten. Hvis selgeren har behov for å kjøpe varer og/eller tjenester av andre for å kunne oppfylle avtalen med kjøperen, må selgeren inngå separate avtaler om slike *underleveranser*. I så fall vil den som selger sluttproduktet innta rollen som hovedkontraktør, og den eller de som leverer varer/tjenester som er bestanddeler i sluttproduktet inntar rolle(r) som underkontraktør(er). Kjøperen av sluttproduktet vil da ha kun én avtalepart å forholde seg til, nemlig den som leverer sluttproduktet, altså hovedkontraktøren. Hovedkontraktøren er ansvarlig for at underkontraktørene leverer den kvaliteten som er nødvendig for at sluttproduktet skal oppfylle kravene i hovedkontrakten. Et eksempel på bruk av denne terminologien finnes i «Instruks om koordinering av tilsynet med helse, miljø og sikkerhet i petroleumsvirksomheten på norsk kontinentalsokkel, og på enkelte anlegg på land» (kortform: *Instruks om [[Petroleumstilsynet]]*).

## Referanser
Loesje

**Loesje** er en internasjonal ytringsfrihetsorganisasjon som ble startet i Arnhem, Nederland, i 1983. Loesje ble en internasjonal organisasjon i 1989. Organisasjonens målsetning er å spre kreativitet, positiv kritikk, ideer, filosofiske undringer og tanker som spinner rundt dagsaktuelle hendelser ved å bruke korte slagord på plakater. Slagordene har form som aforismer. Alle plakatene er signert av en fiktiv karakter, Loesje (et nederlandsk kvinnenavn).

Loesje er aktiv i over 30 land inkludert Argentina, Armenia, Bosnia, Belgia, Catalonia, Danmark, Estland, Finland, Frankrike, Tyskland, Ungarn, Island, Italia, Latvia, Litauen, Makedonia, Mexico, Nederland, Nigeria, Polen, Romania, Russland, Serbia, Slovenia, Sverige, Sveits og USA. 

Loesjes hovedkvarter er fremdeles plassert i Arnhem. I perioden 2005-2012 hadde Loesje International eget hovedkvarter i Berlin men flyttet igjen sammen med Loesje i Arnhem etter det. 

Eksempler på plakatslagord:
* *Velkommen til det offentlige rom. Billetter i entreen.*
* *Forestill deg at du vet det er nok mat – men de vil heller kaste den enn å dele den med deg.*
* *Ikke snakk med fremmede. Snakk med folk.*

## Loesje i Norge
Loesje ble kjent i Norge etter en kampanje i t-banevognene i Oslo, basert på de internasjonale plakatene. Prosjektet fikk bred pressedekning, blant annet i tv-programmet Gydas vei, radioprogrammet XL og Aftenposten. Magnus Monn-Iversen og Christer Fossum ledet den norske delen av organisasjonen. Plakatene til t-banen på t-banen ble fornorsket av Sebastian Sanders ved Statens Kunstakademi.  

Den norske delen av organisasjonen er ikke lenger aktiv.

## Referanser


## Eksterne lenker
* Loesje International
Melchior Islands

**Melchior Islands** er en øygruppe bestående av mange lave, isdekte øyer beliggende i Dallmann Bay i Det antarktiske arkipel utenfor vestkysten av Antarktishalvøya. Den ble først observert av en tysk ekspedisjon under ledelse av Eduard Dallmann i 1873–74. Jean-Baptiste Charcot gjennomførte en grov kartlegging av øyene på sin første antarktisekspedisjon 1903–05. Han navnga det han antok var den østligste øya *Île Melchior* etter viseadmiral Jules-Bernard-François Melchior i den franske marine, men senere undersøkelser viste at det dreide seg om to separate øyer. Disse har blitt navngitt Eta Island og Omega Island, mens Melchior Islands siden da har blitt benyttet på hele øygruppa.

## Kilder
*
Mesterligaen i fotball for kvinner 2010/11

**Mesterligaen i fotball for kvinner 2010/2011** (engelsk: **UEFA Women's Champions League 2010/2011**) var 10. gang UEFA holdt Mesterligaen i fotball for kvinner.

Franske Olympique lyonnais (Lyon) slo tyske Turbine Potsdam med 2–0 i finalen på Craven Cottage i London den 26. mai 2011.

Fra Norge deltok Røa Idrettslag som vant Toppserien 2009. De vant i 32-delsfinalen mot belarusiske FC Zvezda-BGU Minsk med 2–1, men tapte neste runde mot russiske Zvezda 2005 Perm med 1–5.
## Lagene
Det var tilsammen 51 lag som var kvalifisert til spill i Mesterligaen. Av disse var 23 lag direktekvalifisert til utslagingsrundene i sluttspillet, mens de resterende 28 lagene spilte kvalifisering. Lagene som var direktekvalifisert på bakgrunn av UEFAs klubbrangering var vinnerne av de 23 beste seriene; tittelforsvareren Turbine Potsdam vant også Bundesligaen og direkteplassen for tittelforsvareren ble dermed ikke benyttet. Det betydde følgende lag:

## Kvalifiseringsomgang
De lagene som enten kom på andreplass i sin serie eller som kommer fra for svake nasjoner, måtte gjennom en kvalifiseringsomgang der fire lag møttes på en av lagenes hjemmebaner. Ni lag gikk videre til utslagsspillet; de sju gruppevinnerne pluss de to beste andreplasserte lagene, rangert etter resultatene i kampene mot de tre beste lagene i sin gruppe, gikk videre.

Alle serietoerne var seedet på høyeste nivå, unntatt islandske Breiðablik, som likevel gikk videre som beste toer takket være uavgjort mot Juvisy. Apollon Limassol og Krka ble de to første serievinnerne som kom seg gjennom kvalifiseringen etter systemet som ble innført året før. Limassol slo ut tidligere europacupvinner og nummer 1 på klubbrangeringen Umeå med 4–1, mens Krka gikk videre som nest beste toer selv med tap 1–4 for gruppevinner Bardolino.
Ivan Popov

**Ivan Popov** (kyrrilisk **Иван Попов**) er navnet til flere personer:

 **[[Bulgaria|Bulgarere]]**:
* Ivan Popov (pedagog) – bulgarsk pedagog (1840&ndash;1915)
* Ivan Popov (general) – bulgarsk generalmajor (1857&ndash;1925)
* Ivan Popov (skuespiller) – bulgarsk skuespiller (1865&ndash;1966)
* Ivan Popov (revolusjonær) – bulgarsk revolusjonær og militær (1871&ndash;1926)
* Ivan Popov (diplomat) – bulgarsk politiker og diplomat (1890&ndash;1944)
* Ivan Popov (sanger) – bulgarsk operasanger (1902&ndash;1982)
* Ivan Popov (politiker) – bulgarsk politiker og vitenskapsmann (1907&ndash;)
* Ivan Popov (sosiolog) – bulgarsk sosiolog (1930&ndash;)
* Ivan Popov (forfatter) – bulgarsk forfatter (1970&ndash;)

 **[[Russland|Russere]]**:
* Ivan Ivanovitsj Popov (1776-1825) – russisk militær og guvernør i Astrakhan (1776&ndash;1825)
* Ivan Pavlovitsj  Popov (veterinær) – russisk veterinær (1857-1927)
* John V. Popov – russisk professor (1865-?)
* Ivan Ivanovitsj Popov (1866-1918) – russisk generalløytnant (1866&ndash;1918)
* Ivan Vasiljevitsj Popov (teolog) – russisk teolog og kirkehistoriker (1867&ndash;1938)
* Ivan Popov (journalist) – russisk journalist, forfatter, dramatiker og manusforfatter (1886&ndash;1957)
* Ivan Vasiljevitsj Popov (politiker) – russisk politiker (1894&ndash;1952) 
* Ivan Petrovitsj Popov – helt av Sovjetunionen (1923&ndash;1943)
* Ivan Popov (sjakkspiller) – russisk stormester i sjakk (1990–)
* Ivan Anisimovitsj  Popov – helt av Sovjetunionen ( – )
* Ivan M. Popov – helt av Sovjetunionen ( – )
* Ivan Stepanovitsj Popov – helt av Sovjetunionen ( – )